Plućna cirkulacija

thumb|400px|Dijagram plućne cirkulacije: Kisikom obogaćena krv prikazana je crvenom, a  osiromašena  plavom bojom.
**Plućna cirkulacija** je dio  kardiovaskularnog sistema koji prenosi deoksigeniziranu krv  iz  srca do  pluća, a vraća kisikom obogaćenu (oksigeniziranu) nazad u srce. Termin plućna cirkulacija se lahko poredi  i razlikuje od sistemske cirkulacije.

Poseban sistem,  poznat kao bronhijska cirkulacija snabdijeva  krvlju tkiva većih disajnih puteva pluća.

## Putevi
Plućna cirkulacija je kretanje krvi iz srca u  pluća i natrag u srce. Deoksigenizirana  krv napušta srce, odlazi u pluća, a zatim ponovno ulazi u srce. Iz srca, odlazi kroz desnu komoru preko plućne arterije. Iz desne pretkomore, krv se pumpa kroz trikuspidni zalistak (ili desni AV-zalistak), u desnu komoru. Krv se zatim pumpa iz desne komore kroz plućni zalistak  i u  plućno stablo plućne arterije.

### Arterije
Iz desne komore, krv se pumpa kroz plućni polumjesečasti zalistak u lijevu i desnu plućnu arteriju (po jednu za svako plučno krilo) i putuje kroz pluća.

### Pluća 
Plućne arterije nose deoksigeniziranu krv u pluća, gdje  otpušta ugljen-dioksid, a veže kisik  tokkom disanja. Arterije se dalje dijele na vrlo fine kapilare koji su izuzetno tankih zidova. Njihova funkcija je da pomognu u prenošenju krvi u sve tjelesne  ćelije. Plućne vene vraćaju kisikom obogaćenu  krv u lijevu srčanu pretkomoru.

### Vene
Kisikom obogaćena krv odlazi iz pluća kroz plućne vene, koje je vraćaju u lijevu pretkomoru, završavajući  plućni ciklus. Ova krv tada ulazi u lijevu pretkomoru, koja je pumpa kroz bikuspidni zalistak, također zvani i mitralni ili lijevi AV-zalistak, u lijevu komoru. Iz lijeve komore,  krv prolazi kroz aortni zalistak u aortu. Krv se potom distribuira po  tijelu putem sistemske cirkulacije  prije ponovnog povratka u plućnu cirkulaciju.

## Historija
Plućnu cirkulaciju prvi je opisao Ibn al-Nafis  u svom spisu  „Komentari anatomije u Aviceninom zakoniku“ (1242.). Ibn al-Nafis je plućnu cirkulaciju opisao kao:
"krv iz desne komore srca mora stići u šupljinu  lijeve strane, ali između njih ne postoji direktni put. Debela pregrada srca nije perforirana i nema vidljive pore kao što su neki ljudi mislili ili nevidljive pore kako je mislio  Galen. Krv iz desne komore mora teći kroz vene arteriosa (plućne arterije) u pluća, šireiti se  preko svojih supstanci, biti tamo pomiješana sa zrakom, prolazi kroz arterije venosa (plućna vena) do lijeve komore srca i tamo formira vitalni duh..." 
Kasnije je ovu cirkulaciju opisao i  Michael Servetus u neobjavljenom rukopisu  ("Manuscript of Paris") (oko 1546.) a kasnije u publiciranom  *Christianismi Restitutio* (1553.). Budući da je teologija rad osudila u većini krćanskih  frakcija svog vremena, otkriće je ostalo uglavnom nepoznata do disekcije koju je uradio William Harvey u 1616.

Plućnu cirkulaciju je objasnio  Realdo Colombo,  1559. Prije Colombovog rada, anatomi, kao što su  Galen i Vesalius ispitivali su krvne sudove izdvojene iz tjelesnih organa. Umjesto da  posmatra ove posude zajedno sa organima koje podržavaju, Colombo  je  mogao samo zamišljati  protok krvi  svakog organa, podržavajući njegovo otkriće plućne tranzicije krvi. Colombo je, gledajući pluća odvojeno od srca,  je krvnim sudovima pripisao  posebnu ulogu u disanju.

## Embrionski plućni krvotok
U fetusnom krvotoku, plućna cirkulacijska  petlja se praktično zaobilazi. Pluća  fetusa  su samo naznačena, a krv prolazi iz desne direktno u lijevu pretkomoeru kroz ovalni otvor (*foramen ovale*): otvoreni kanal između uparenih pretkomora  ili kroz ductus arteriosus: stablo između plućne arterije i aorte. Kada se pluća pri rođenju prošire, plućni pritisak pafda i krv se istiskuje  iz desne pretkomore u desnu komoru i kroz plućno kolo. Tokom nekoliko mjeseci,  ovalni otvor se zatvara, ostavljajući plitku depresiju poznat kao *fossa ovalis*.

## Također pogledajte 
* Plućna hipertenzija
* Plućna embolija
* Cirkulacijski sistem

## Reference
## Vanjski linkovi
*Official Journal of the Pulmonary Vascular Research Institute
*Michael Servetus Research Study  on the Manuscript of Paris with the description of the Pulmonary Circulation, and more works by Servetus.

Kategorija:Angiologija
Kategorija:Respiratorna fiziologija